ไฟแนนซ์ทูเดย์
...อภิศักดิ์ ตันติวรวงศ์ รมว.คลัง พยายามพูดให้ข่าวมากขึ้นเพื่อสื่อสารและเรียกความเชื่อมั่นประชาชนและนักลงทุน ว่าเศรษฐกิจกำลังดีวันดีขึ้นจากมาตรการกระตุ้นที่ออกมาต่อเนื่อง ตามคำสั่งของ สมคิด จาตุศรีพิทักษ์ รองนายกฯ
24 ก.ย. 2558

...อภิศักดิ์ ตันติวรวงศ์ รมว.คลัง พยายามพูดให้ข่าวมากขึ้นเพื่อสื่อสารและเรียกความเชื่อมั่นประชาชนและนักลงทุน ว่าเศรษฐกิจกำลังดีวันดีขึ้นจากมาตรการกระตุ้นที่ออกมาต่อเนื่อง ตามคำสั่งของ สมคิด จาตุศรีพิทักษ์ รองนายกฯ
...โยกย้ายกระทรวงการคลังร้อนระอุ เพราะมีตำแหน่งรองปลัดคลังว่าง 2 ตำแหน่ง หากดันผู้บริหารจากผู้ตรวจขึ้นมาก็ไม่ใช่เรื่องยาก แต่ปัญหาคือฝ่ายการเมืองต้องการให้ขยับสับเปลี่ยนอธิบดี 2-3 กรม ทำให้โผโยกย้ายไม่ลงตัว
...หายเหนื่อยไปได้มากสำหรับ สมพร จิตเป็นธม เลขาธิการกองทุนการออมแห่งชาติ (กอช.) ที่เดือนแรกได้สมาชิกถึง 3 แสนคน คาดทั้งปีได้ 5 แสนคนตามเป้า โดย สมพร ยกเครดิตเรื่องนี้ให้ พล.อ.ประยุทธ์ จันทร์โอชา นายกรัฐมนตรี ไปเต็มๆ ที่ให้ความสำคัญเรื่องนี้อย่างใกล้ชิด 
งานยากต่อไปคือจะทำอย่างไรให้แรงงานนอกระบบ 25 ล้านคน มาเป็นสมัครชิก กอช. มากที่สุด ที่สำคัญกว่านั้นคือต้องออมอย่างสม่ำเสมอเป็นประจำด้วย เพื่อจะมีรายได้หลังเกษียณมากๆ แต่การเริ่มต้นได้ดีก็เป็นกำลังใจอย่างดีที่สุดเวลานี้ี้